CELEX: 32022D0011
Language: lv
Date: 2021-12-02 00:00:00
Title: Padomes Lēmums (ES) 2022/11 (2021. gada 2. decembris) par nostāju, kas Eiropas Savienības vārdā jāieņem Konvencijas par Vidusjūras reģiona jūras vides un piekrastes aizsardzību (Barselonas konvencija) un tās protokolu Līgumslēdzēju pušu 22. sanāksmē attiecībā uz tāda lēmuma pieņemšanu, ar kuru groza I, II, III un IV pielikumu un VII pielikuma A iedaļu Protokolā par Vidusjūras aizsardzību pret piesārņojumu, ko izraisa kontinentālā šelfa, jūras gultnes un tās dzīļu izpēte un izmantošana (Atkrastes protokols)

7.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 4/8
               
            
         PADOMES LĒMUMS (ES) 2022/11
         (2021. gada 2. decembris)
         par nostāju, kas Eiropas Savienības vārdā jāieņem Konvencijas par Vidusjūras reģiona jūras vides un piekrastes aizsardzību (Barselonas konvencija) un tās protokolu Līgumslēdzēju pušu 22. sanāksmē attiecībā uz tāda lēmuma pieņemšanu, ar kuru groza I, II, III un IV pielikumu un VII pielikuma A iedaļu Protokolā par Vidusjūras aizsardzību pret piesārņojumu, ko izraisa kontinentālā šelfa, jūras gultnes un tās dzīļu izpēte un izmantošana (Atkrastes protokols)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Konvencijas par Vidusjūras reģiona jūras vides un piekrastes aizsardzību (“Barselonas konvencija”) Protokolu par Vidusjūras aizsardzību pret piesārņojumu, ko izraisa kontinentālā šelfa, jūras gultnes un tās dzīļu izpēte un izmantošana (“Atkrastes protokols”), Savienība noslēdza ar Padomes Lēmumu 2013/5/ES (1), un minētais protokols stājās spēkā 2013. gada 29. martā.
                  
               
                     (2)
                  
                  
                     Ievērojot Barselonas konvencijas 18. panta 2. punkta iii) apakšpunktu, Barselonas konvencijas un tās protokolu Līgumslēdzēju pušu sanāksmei jāpieņem konvencijas protokolu pielikumu grozījumi.
                  
               
                     (3)
                  
                  
                     Barselonas konvencijas un tās protokolu Līgumslēdzēju pušu 22. sanāksmē no 2021. gada 7. līdz 10. decembrim paredzēts pieņemt lēmumu (“Līgumslēdzēju pušu lēmums”), ar ko groza Atkrastes protokola I, II, III un IV pielikumu un VII pielikuma A iedaļu.
                  
               
                     (4)
                  
                  
                     Līgumslēdzēju pušu lēmums attiecas uz vides aizsardzību, kas saskaņā ar Līguma 4. panta 2. punkta e) apakšpunktu ir Savienības un tās dalībvalstu dalītā kompetencē. Līgumslēdzēju pušu lēmums neietilpst jomā, uz kuru lielā mērā attiecas Savienības noteikumi par šādu aizsardzību. Savienība neplāno izmantot iespēju īstenot savu ārējo kompetenci attiecībā uz jomām, uz kurām attiecas Līgumslēdzēju pušu lēmums un attiecībā uz kurām tās kompetence vēl nav īstenota iekšēji.
                  
               
                     (5)
                  
                  
                     Ir lietderīgi noteikt nostāju, kas Savienības vārdā jāieņem Barselonas konvencijas un tās protokolu Līgumslēdzēju pušu sanāksmē, jo Līgumslēdzēju pušu lēmums attiecas uz Atkrastes protokola I, II, III un, IV pielikuma un VII pielikuma A iedaļas grozījumu pieņemšanu, kuri Savienībai būs saistoši.
                  
               
                     (6)
                  
                  
                     Ņemot vērā to, ka Atkrastes protokola I, II, III un IV pielikumu un VII pielikuma A iedaļas grozījumi atjauninās Vidusjūras aizsardzības prasības, ietekmēs Savienības starptautiskās saistības un ieceres un uzlabos vides aizsardzību, Savienībai būtu jāatbalsta Līgumslēdzēju pušu lēmuma pieņemšana,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem Barselonas konvencijas un tās protokolu Līgumslēdzēju pušu 22. sanāksmē, ir atbalstīt tāda lēmuma pieņemšanu, ar kuru groza I, II, III un IV pielikumu un VII pielikuma A iedaļu Protokolā par Vidusjūras aizsardzību, ko izraisa kontinentālā šelfa, jūras gultnes un tās dzīļu izpēte un izmantošana.
         
         
            2. pants
            Ņemot vērā notikumu attīstību Barselonas konvencijas un tās protokolu Līgumslēdzēju pušu 22. sanāksmē, Savienības pārstāvji, apspriežoties ar dalībvalstīm, koordinācijas sanāksmēs uz vietas bez Padomes papildu lēmuma, var vienoties par 1. pantā minētās nostājas precizēšanu.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 2. decembrī
            
               
                  Padomes vārdā –
               
               
                  priekšsēdētājs
               
               J. VRTOVEC
            
         
         
            (1)  Padomes Lēmums 2013/5/ES (2012. gada 17. decembris) par Eiropas Savienības pievienošanos Protokolam par Vidusjūras aizsardzību pret piesārņojumu, ko izraisa kontinentālā šelfa, jūras gultnes un tās dzīļu izpēte un izmantošana (OV L 4, 9.1.2013., 13. lpp.).